
26-TA-923: Informatīvais ziņojums (Jauns)
Par izstrādātajiem priekšlikumiem CEF8 finansēšanas līguma grozījumiem, kas tiks iesniegti izskatīšanai CINEA

	1.
	MK sēdes protokollēmuma projekts
2. Atbalstīt priekšlikumus Eiropas infrastruktūras savienošanas instrumenta astotā projektu uzsaukuma (turpmāk – CEF8) finansēšanas līguma grozījumiem un to iesniegšanu Eiropas Klimata, infrastruktūras un vides izpildaģentūrā (turpmāk – CINEA) izskatīšanai. Pieņemt zināšanai, ka šobrīd ir identificēts finansējuma iztrūkums, lai sasniegtu CEF8 mērķus. Vienlaikus DS4 posma projektu adaptācija finanšu ietvaram vēl nav pabeigta, un tādēļ vēl nav zināmas precizētās izmaksas, kas nepieciešamas CEF8 mērķu sasniegšanai. Attiecīgi, pēc projekta adaptācijas pabeigšanas, nepieciešamības gadījumā tiks veikti vēl vieni CEF8 grozījumi.
	Iebildums (FM - 30.07.2026.)
Lūdzam svītrot Ministru kabineta protokollēmuma projekta 2. punkta trešo, ceturto un piekto teikumu un attiecīgi precizējot ziņojuma beigās pirmspēdējo rindkopu, ņemot vērā, ka minētā informācija nav tieši saistīta ar pieņemamo lēmumu par CEF8 finansēšanas līguma grozījumu atbalstīšanu un iesniegšanu Eiropas Klimata, infrastruktūras un vides izpildaģentūrā (CINEA) izskatīšanai. Ziņojumā ietvertā informācija par identificēto finansējuma iztrūkumu, precizējamo izmaksu apmēru un iespējamu turpmāku CEF8 finansēšanas līguma grozījumu nepieciešamību attiecas uz iespējamiem nākotnes lēmumiem, par kuriem pēc precizēto aprēķinu un attiecīgo priekšlikumu sagatavošanas Ministru kabinets lems atsevišķi.
Piedāvātā redakcija
-
	Ņemts vērā
Veikti precizējumi atbilstoši FM komentāram protokollēmuma 2.punktā un informatīvā ziņojuma beigās pirmspēdējā rindkopā.
	MK sēdes protokollēmuma projekts
2. Atbalstīt priekšlikumus Eiropas infrastruktūras savienošanas instrumenta astotā projektu uzsaukuma (turpmāk – CEF8) finansēšanas līguma grozījumiem un to iesniegšanu Eiropas Klimata, infrastruktūras un vides izpildaģentūrā (turpmāk – CINEA) izskatīšanai.

	2.
	Informatīvais ziņojums
Par izstrādātajiem priekšlikumiem CEF8 finansēšanas līguma grozījumiem, kas tiks iesniegti izskatīšanai CINEA
	Priekšlikums (TM - 29.07.2026.)
Ziņojumā iekļautās informācijas nepārprotamam atspoguļojumam lūdzam ziņojumā skaidrot, kā un pamatojumu - kādēļ veidojies finansējuma iztrūkums, lai sasniegtu CEF8 mērķus.
Kā arī lūdzam ziņojumā precīzi atspoguļot, kuru konkrēti Ministru kabineta protokola punktu vai punktus ar ziņojumu un lēmuma projektu paredzēts izpildīt, jo faktiski šobrīd ziņojumā nav ietverts lietderības, jo īpaši juridisko aspektu, izvērtējums, kas izriet no Ministru kabineta 2024. gada 10. decembra sēdes protokola. Nr. 52 102. §.
Piedāvātā redakcija
-
	Ņemts vērā
Ziņojumā ir norādīts, ka SIA “Eiropas dzelzceļa līnijas” kā Rail Baltica projekta nacionālais ieviesējs ir izvērtējis uzsākto aktivitāšu lietderību (juridiskos, ekonomiskos un tehniskos aspektus).
	Informatīvais ziņojums
-

	3.
	MK sēdes protokollēmuma projekts
3. Pēc CINEA akcepta saņemšanas, bet pirms līguma grozījumu parakstīšanas ar CINEA, Satiksmes ministrijai informēt Ministru kabinetu par precizētajām CEF8 līguma summām. 
	Priekšlikums (TM - 29.07.2026.)
Aicinām redakcionāli precizēt un vārdu "akcepta saņemšanas" aizstāt, piemēram, ar "iesniegto priekšlikumu apstiprināšanas" v.tml.
Piedāvātā redakcija
-
	Ņemts vērā
Veikti precizējumi atbilstoši TM komentāram protokollēmuma 3.punktā un informatīvā ziņojuma beigās pēdējā rindkopā.
	MK sēdes protokollēmuma projekts
3. Pēc CINEA iesniegto priekšlikumu apstiprināšanas, bet pirms līguma grozījumu parakstīšanas ar CINEA, Satiksmes ministrijai informēt Ministru kabinetu par precizētajām CEF8 līguma summām. 



